CELEX: 62009TN0389
Language: ro
Date: 2009-06-22 00:00:00
Title: Cauza T-389/09: Acțiune introdusă la 22 iunie 2009 — Labate/Comisia

19.12.2009   
            
            
               RO
            
            
               Jurnalul Oficial al Uniunii Europene
            
            
               C 312/30
            
         Acțiune introdusă la 22 iunie 2009 — Labate/Comisia
   (Cauza T-389/09)
   2009/C 312/51
   Limba de procedură: engleza
   
      Părțile
   
   
      Reclamantă: Kay Labate (Tarquinia, Italia) (reprezentant: I. Forrester, QC)
   
      Pârâtă: Comisia Comunităților Europene
   
      Concluziile reclamantei
   
   
               —
            
            
               Constatarea unei abțineri de a acționa din partea Comisiei în sensul articolului 232 CE;
            
         
               —
            
            
               obligarea Comisiei să ia măsurile necesare pentru a se conforma hotărârii Tribunalului;
            
         
               —
            
            
               acordarea unui caracter prioritar prezentei acțiuni, astfel încât să se evite aglomerarea dosarului cu o cerere separată de soluționare accelerată și de pronunțare a hotărârii în termen de șase săptămâni;
            
         
               —
            
            
               obligarea la adoptarea oricărei alte măsuri reparatorii considerate oportună;
            
         
               —
            
            
               obligarea Comisiei la plata cheltuielilor de judecată aferente prezentei acțiuni.
            
         
      Motivele și principalele argumente
   
   La 20 februarie 2009, reclamanta a solicitat în mod formal, în temeiul articolului 232 CE, adoptarea de către Comisie a unei decizii prin care să fie recunoscut caracterul profesional al cancerului de plămâni al soțului său decedat, potrivit articolului 73 din Statutul funcționarilor și Reglementării comune privind asigurarea împotriva riscurilor de accident și de boală profesională a funcționarilor Comunităților Europene.
   În lipsa unei astfel de decizii sau a adoptării unei poziții în termenul limită prevăzut, reclamanta solicită să se constate de către Curte că, prin neadoptarea într-un termen rezonabil a unei decizii cu privire la cererea de recunoaștere a bolii profesionale a soțului său, Comisia nu și-a îndeplinit obligațiile care îi revin în temeiul articolului 90 din Statutul Funcționarilor și al articolului 23 din Reglementarea comună privind asigurarea împotriva riscurilor de accident și de boală profesională a funcționarilor Comunităților Europene și, prin urmare, s-a abținut să acționeze în sensul articolului 232 CE.